Նադեժդա Բաբկինա

**Նադեժդա Գեորգիևնա Բաբկինա** (, ամուսնական ազգանունը՝ Զասեդատելևա, ), խորհրդային և ռուս ժողովրդական ու էստրադային երգչուհի, ժողովրդական երգեր ուսումնասիրող, մանկավարժ։ «Русская песня» անսամբլի (1974 թվականից) և «Русская песня» թատրոնի հիմնադիր և գեղարվեստական ղեկավար։ ՌԽՍՖՀ ժողովրդական արտիստ (1992)։ Լենինյան կոմերիտմիության մրցանակի դափնեկիր (1978)։ 2001 թվականից Միասնական Ռուսաստան կուսակցության անդամ։

## Կենսագրություն
Նադեժդա Բաբկինան ծնվել է 1950 թվականի մարտի 19-ին Աստրախանի մարզի Չորնի Յառ գյուղում։ Վաղ մանկությունից երգել է։

1967 թվականին Նադեժդա Բաբկինան ընդունվել է Աստրախանի երաժշտական ուսումնարանը։ Երկու տարի անց Աստրախանի կինոֆիկացիայի և կինովարձույթի մարզային կառավարմանն առընթեր սկսել է աշխատել որպես մենակատար-վոկալիստ (կինոթատրոններում երգել է սեանսից առաջ)։

1971 թվականին քննություններ է հանձնել և ընդունվել Գնեսինի անվան պետական երաժշտական-մանկավարժական ինստիտուտի դիրիժորա-երգչախմբային ֆակուլտետը։ 1975 թվականին բուհում կազմավորվեց «Русская песня» անսամբլի առաջին կազմը։

Փոքր քաղաքներում և գյուղերում անսամբլի առաջին համերգներին քիչ ժողովուրդ էր հավաքվում։ Անսամբլը ելույթ էր ունենում նաև գործարանների և ֆաբրիկաների արտադրամասերի հաստոցների կողքին։ Առաջին նշանավոր հաջողությունը 1976 թվականին Սոչիում Խորհրդային երգի համառուսաստանյան մրցույթին մասնակցելն էր։

1985 թվականին ընդունվել է Ա․ Վ․ Լունաչարսկու անվան թատերարվեստի ռուսական ինստիտուտի էստրադայի և մասսայական հանդիսությունների ռեժիսուրայի ֆակուլտետը, որն ավարտել է 1990 թվականին։ Այդ պահից սկսած ներկայացման համարաները և տեսարանները Բաբկինան ինքն է մտածել և բեմադրել։ Նադեժդա Բաբկինան ակտիվ մասնակցել է «Русская песня» թատրոնի «Ковано колесо» հայտնի ներկայացման բեմադրմանն ու ռեժիսորական աշխատանքներին (ռեժիսոր՝ Ռուսաստանի վաստակավոր արտիստ Ա․ Լ․ Ֆյոդորով)։ Այդ ներկայացման մեջ Բաբկինան խաղում էր գլխավոր դերը։

2010 թվականին Ռուսաստանի նախագահ Դմիտրի Մեդվեդևը Նադեժդա Բաբկինային պարգևատրել է «Հայրենիքին մատուցած ծառայությունների համար» չորրորդ աստիճանի շքանշանով։

Չեչնիայի Հանրապետության ժողովրդական արտիստուհի է։

2012 թվականին արժանացել է Ինգուշեթիայի ժողովրդական արտիստուհու կոչման։

## «Русская песня» թատրոն
1994 թվականի ապրիլից «Русская песня» ֆոլկլորային կենտրոնը դարձավ Մոսկվայի մշակույթի կոմիտեի տնօրինության տակ գտնվող ինքնուրույն կազմակերպություն։ 2000 թվականի սեպտեմբերին, աշխատանքի բազմաբնույթ ստեղծագործական ուղղությունների հետագա բարելավման հետ կապված, կենտրոնը վերակազմավորվեց «Русская песня» պետական բյուջետային մշակութային հաստատության՝ Մոսկվայի պետական երաժշտական ֆոլկլոր թատրոնի («Русская песня» ՊԲՄՀ ՄՊԵՖԹ), և Նադեժդա Բաբկինը նշանակվեց թատրոնի գեղարվեստական ղեկավար ու տնօրեն։

## Քաղաքական գործունեություն
Միասնական Ռուսաստան կուսակցության ակտիվ անդամ է։

2008 թվականի հունիսի 23-ին «Մոսկովսկի կոմսոմոլեց Էստոնիա» թերթը հրապարակեց մի հարցազրույց, որտեղ Նադեժդա Բաբկինան հավանություն էր տալիս Էստոնիայի կառավարության կողմից Հայրենական մեծ պատերազմի ժամանակ զոհված խորհրդային զինվորների հուշարձանը Տալլինի կենտրոն Տինիսմյագի բլրից Զինվորական գերեզմանատուն տեղափոխելուն, և Էստոնիայում բնակվող ռուսներին կոչ է անում չբողոքել հանրապետության կառավարության դեմ։ Ըստ արտիստի՝ թերթում բերված խոսքերի՝ Բաբկինան «հիշեցնում է բոլորին, ովքեր ապրում են Էստոնիայում, որ նրանք պետք է ընդունեն իրենց կառավարության գործողությունները, չէ որ նրանք այնտեղ են մնացել»։ Թերթը նաև մեջբերում է Բաբկինայի հայտարարությունն այն մասին, որ ինքը չի կարող հասկանալ, թե ինչու են որոշ ռուսներ վրդովված Բրոնզե զինվորի տեղափոխումից։ «Այն չի ոչնչացվել, այլ տեղափոխվել է գերեզմանատուն, ուր կարող եք գնալ և ծաղիկներ դնել»։ Բաբկինան նաև էստոնացի քաղաքական գործիչներին խորհուրդ է տալիս, թե ինչպես պետք է աշխատել երկրի ռուս բնակչության հետ։

2012 թվականի հունվարի 28-ին՝ Եկատերինբուրգի հանրահավաքի ժամանակ, ելույթ է ունեցել՝ աջակցելով Վլադիմիր Պուտինին։

2012 թվականի փետրվարի 6-ին պաշտոնապես գրանցվել է որպես ՌԴ նախագահի թեկնածուի՝ Վլադիմիր Պուտինի վստահված անձ։

2014 թվականի մարտի 11-ին ստորագրել է ՌԴ մշակույթի գործիչների դիմումը, որով սատարում էին ՌԴ նախագահ Վլադիմիր Պուտինի վարած քաղաքականությունը Ուկրաինայում և Ղրիմում։

2014 թվականի սեպտեմբերի 15-ին № 6 ընտրատարածքում (Գոլովինի, Լևոբերեժնի, Խովրինո և Արևմտյան Դեգունինոյի շրջաններում) մասնակցել է Մոսկվայի քաղաքային դումայի ընտրություններին, որտեղ հավաքել է ամենաշատ ձայները։

## Ընտանիք
մինի|Նադեժդա Բաբկինան և Եվգենի Գոռը «Թող խոսեն» հաղորդման 5-ամյակին (սեպտեմբերի 10, 2010)

* Հայրը՝ Գեորգի Իվանովիչ Բաբկին (1916-1990), Աստրախանի մարզի ժողտնտեսության հիմնարկներում և կազմակերպություններում զբաղեցրել է ղեկավար պաշտոններ։ Նվագել է երաժշտական տարբեր գործիքներ և լավ երգել։
* Մայրը՝ Թամարա Ալեքսանդրովնա Բաբկինա (Չիստյակովա) (1925-2008), աշխատել է որպես տարրական դասարանների ուսուցիչ, մինչև հեղափոխությունն ընտանիքը Մոսկվայում ունեցել է մանուֆակտուրա։ Քաղաքական պատերազմից հետո նրանք վաճառել են Մալայա Բռոննայայի տունը և տեղափոխվել սկզբում Նիժնի Նովգորոդ, ապա՝ Աստրախան, որտեղ էլ Տրուսովոյում գնել են փայտե տուն։

### Անձնական կյանք
* Առաջին ամուսինը՝ թմբկահար Վլադիմիր Զասադատելև (1947-2012), նվագել է «Լեյսյա, պեսնյա» և «Սամոցվետի» վոկալ-գործիքային անսամբլներում (միասին ապրել են 17 տարի)։
** Որդին՝ Դանիիլ Զասեդատելև (ծնվ․ 1975), ամուսնացած է 2007 թվականից, մասնագիտությամբ՝ իրավաբան, իրավաբանական գիտությունների թեկնածու, իրավաբանական ֆիրմայի սեփականատեր, որպես ժամհար ծառայում է վանքում։
*** Թոռը՝ Գեորգի (ծնվ․ մարտի 18, 2010)։
*** Թոռնուհին՝ Վերա (ծնվ․ օգոստոսի 14, 2013)։
*** Թոռնուհին՝ Մարֆա (ծնվ․ ապրիլի 24, 2015)։
* Փաստացի ամուսինը՝ երգիչ Եվգենի Ալեքսանդրովիչ Գոռ, իսկական ազգանունը՝ Գոռշեչկով (ծնվ. մարտի 31, 1980), ՌԴ նախագահի օգնական Նատալյա Վիկտորովնա Գոռշեչկովայի որդին, ավարտել է ռոմանա-գերմանական բանասիրության ֆակուլտետը, մասնագիտությամբ թարգմանիչ է, անգլերենի ուսուցիչ, բանասեր։ Հաճախել է էստրադային վոկալի ստուդիա, որն ավարտելու դիպլոմն ստացել է 2002 թվականին։

## Պարգևներ
* Լենինյան կոմերիտմիության մրցանակ (1978)
* ՌԽՍՖՀ վաստակավոր արտիստուհի (1986)
* ՌԽՍՖՀ ժողովրդական արտիստուհի (1992) - *երաժշտարվեստի բնագավառում ունեցած մեծ ավանդի համար*
* «Մոսկվայի 850-ամյակի հիշատակի» մեդալ (1997)
* Ռուսաստանի ՆԳՆ մրցանակ (1998)
* Տեղեկատվության, տեղեկատվական գործընթացների և տեխնոլոգիաների միջազգային ակադեմիայի «Գիտական աշխատանքի համար» ոսկե մեդալ (1998)
* Պատվո շքանշան (1999) - *պետության համար կատարած ծառայությունների, ժողովուրդների բարեկամության և համագործակցության ամրապնդման գործում ունեցած ավանդի, մշակույթի և արվեստի բնագավառում երկար տարիներ կատարած բեղմնավոր գործունեության համար*
* ՌԴ մշակույթի նախարարության Ա․ Ի․ Ֆատյանովի անվան մրցանակ (2003)
* Կուզբասսի մշակույթի պատվավոր աշխատող (2004)
* Բարեկամության շքանշան (2005) - *մշակույթի և արվեստի բնագավառում ունեցած վաստակի, երկար տարիների բեղմնավոր գործունեության համար*
* Սուրբ Ստանիսլավի շքանշան (2006)
* Ֆրանցիսկ Սկորինայի շքանշան (2006) - *ռուս-բելառուսական մշակութային կապերի զարգացման, Բելառուսի և Ռուսաստանի ժողովուրդների բարեկամության և համագործակցության ամրապնդման գործում ունեցած անձնական մեծ ավանդի համար*
* Կարելիայի Հանրապետության ժողովրդական արտիստուհի (2007)
* Չեչնիայի Հանրապետության ժողովրդական արտիստուհի (2010)
* «Հայրենիքին մատուցած ծառայությունների համար» 4-րդ աստիճանի շքանշան (2010) - *ազգային երաժշտական արվեստի զարգացման գործում ունեցած մեծ ավանդի և երկար տարիների ստեղծագործական գործունեության համար*
* «Աստրախանի մարզին մատուցած ծառայությունների համար» շքանշան (մարտի 17, 2010) - *ռուսական ազգային երաժշտական մշակույթի պահպանման և զարգացման գործում ունեցած մեծ ավանդի համար*
* Բարեգործական կազմակերպությունների միջազգային միության շքանշան «Բարեգործության և մեկենասության ավանդույթների վերածննդի համար» (2010)
* «Կուզբասսի մրցանակի դափնեկիր» պատվավոր կոչում (2011)
* Կուզբասսի պատվո շքանշան (2012)
* Ինգուշեթիայի Հանրապետության ժողովրդական արտիստ (2012)
* Անվանական աստղ «Սլավոնական բազարը Վիտեբսկում» աստղերի ծառուղում (2014)
* Միութենական պետության մրցանակ (2014)
* «Յարոսլավլ աշխարհի բարօրությանն ուղղված աշխատանքների համար» մեդալ (մարտի 3, 2015) - *[[Յարոսլավլի մարզ]]ի զարգացման գործում ունեցած մեծ ավանդի, նրա մշակութային և սոցիալական բարօրությանը նպաստելու համար*

## Սկավառակագրություն
* Душа в степи (1986)
* Шумел камыш (1994)
* Казачка Надя (1995)
* Верила, верила я (1998)
* Чёрная моль (1999)
* Как жахнем! (2000)
* Дама русская (2001)
* Не думала, не знала (2004) - «Դիսկոմաֆիա» խմբի հետ
* Grand Collection (2004)
* Четыре двора (2006)
* Ковано колесо (2006)
* Летят утки (2007)
* В звёздном хороводе (2007)
* Песни России (2008)
* Бабкин рок (2010) - «После 11-и» խմբի հետ
* Новое и неизданное (2010)

## Տեսահոլովակներ
* Гроза (2000)
* Вот и встретились (2000) - դուետ Վլադիմիր Նազարովի հետ

## Ֆիլմագրություն
# 1984 - ԽՄՀԾ լիազորված է հայտարարել․․․ - *ֆոլկլոր արտիստ
# 1988 - [[Ո՞ւմ հետ է երգչուհին ամուսնացած]] - *Երգչուհի Նադեժդա՝ ժողովրդական երգերի կատարող* (տիտրերում նշված չէ)
# 1993 - [[Եթե իմանայի․․․]] - *երգչուհի
# 2003 - Ձյունե թագուհին - *Գերդայի և Կայի մայրը
# 2006 - [[Ուրախ հարևաններ]] - *էպիզոդ
# 2007 - Հիմար աստղ - *«Աստղային պատերազմներ» նախագծի հանձնախմբի անդամ
# 2007-2008 - [[Սերը շոու-բիզնես չէ]]

=== Վոկալ ===
# 2000 - [[Նոր բրեմենցիները]] - *ատամանի կին''
# 2004 - Իմ մեծ հայկական հարսանիքը

### Հեռուստատեսություն
* 2010 թվականից ռուսական Առաջին ալիքի «Նորաձևության դատավճիռ» թոք-շոուի հաղորդավարներից մեկն է։

## Ծանոթագրություններ

## Արտաքին հղումներ
* 
* 

Կատեգորիա:«Հայրենիքին մատուցած ծառայությունների համար» 3-րդ աստիճանի շքանշանի ասպետներ
Կատեգորիա:«Հայրենիքին մատուցած ծառայությունների համար» 4-րդ աստիճանի շքանշանի ասպետներ
Կատեգորիա:«Միասնական Ռուսաստան» կուսակցության անդամներ
Կատեգորիա:Բարեկամության շքանշանի ասպետներ (Ռուսաստան)
Կատեգորիա:Խորհրդային երգչուհիներ
Կատեգորիա:Մոսկվայի 850-ամյակի հուշամեդալով պարգևատրվածներ
Կատեգորիա:Պատվո շքանշանի ասպետներ (Ռուսաստան)
Կատեգորիա:ՌԽՖՍՀ ժողովրդական արտիստներ
Կատեգորիա:ՌԽՖՍՀ վաստակավոր արտիստներ
Կատեգորիա:Ռուս երգչուհիներ
Կատեգորիա:Ռուս կին քաղաքական գործիչներ
Կատեգորիա:Ռուս հաղորդավարներ
Կատեգորիա:Ռուսաստանի թատերական արվեստի ինստիտուտի շրջանավարտներ